CELEX: 62018TN0430
Language: bg
Date: 2018-07-10 00:00:00
Title: Дело T-430/18: Жалба, подадена на 10 юли 2018 г. — American Airlines/Комисия

10.9.2018   
            
            
               BG
            
            
               Официален вестник на Европейския съюз
            
            
               C 319/21
            
         
      Жалба, подадена на 10 юли 2018 г. — American Airlines/Комисия
      (Дело T-430/18)
      (2018/C 319/25)
      Език на производството: английски
      
         Страни
      
      
         Жалбоподател: American Airlines, Inc. (Форт Уърт, Тексас, Съединени щати) (представители: J. Poitras, Solicitor, J. Ruiz Calzado и J. Wileur, lawyers)
      
         Ответник: Европейска комисия
      
         Искания на жалбоподателя
      
      Жалбоподателят иска от Общия съд:
      
                  —
               
               
                  Да отмени решението за одобряване на придобити права (Решение C(2018) 2788 от 30 април 2018 г.),
               
            
                  —
               
               
                  да осъди Комисията и всяка встъпила страна в подкрепа на Комисията да заплатят съдебните разноски и
               
            
                  —
               
               
                  да разпореди други подходящи мерки предвид обстоятелствата по делото.
               
            
         Основания и основни доводи
      
      Жалбоподателят твърди, че Европейската комисия е допуснала както грешки при прилагане на правото, така и явни грешки в преценката при приемането на Решение C(2018) 2788 от 30 април 2018 г., с което Комисията определя, че Delta има право да придобие заварени права върху слотовете, предоставени от American Airlines съгласно поетите ангажименти по Дело M.6607 („Ангажиментите“).
      В подкрепа на жалбата си жалбоподателят излага две основания.
      
                  1.
               
               
                  С първото основание се твърди, че Комисията е допуснала грешка при прилагане на правото, като е приложила неправилен правен критерий за придобиването на заварени права съгласно Ангажиментите.
                  Жалбоподателят посочва, че при преценката дали Delta е осъществила „съответно използване“ на слотовете съгласно Ангажиментите, Комисията приела, че единственият анализ, който следва да се извърши, е да се провери дали Delta не е в положение на „злоупотреба“. Жалбоподателят освен това твърди, че противно на позицията на Комисията, проучването на текста, контекста и целта на Ангажиментите води до заключението, че „липсата на злоупотреба“ е без значение и че правилното тълкуване на понятието „съответно използване“ в Ангажиментите налага Комисията да провери дали използването на слотовете е „в съответствие с офертата“, която Delta официално е подала, за да ги получи.
               
            
                  2.
               
               
                  С второто основание се твърди, че обжалваното решение е опорочено от явни грешки в преценката, че Delta е спазила изискването за „съответно използване“.
                  Жалбоподателят посочва, че тъй като Delta се е отклонила от собствената си оферта, Комисията е следвало да определи дали това отклонение и последното използване на слотовете са били приемливи, съобразявайки относимите икономически данни и анализи за осигуряване на конкуренцията, а оттам и на максимални ползи за потребителите.